…. (sz.) napirend

Előterjesztve:

Pénzügyi és Vagyonnyilatkozatokat

Ellenőrző Bizottsághoz

Költségvetési Bizottsághoz

**E L Ő T E R J E S Z T É S**

**a Képviselő-testület 2023. május 30-i rendes ülésére**

**Tárgy: A Budapest Pályafejlesztési Program keretében a Kolozsvári Tamás utcai Panoráma Sportközpont labdarúgó öltözőjének felújításával összefüggő pótmunkához szükséges 10%-os önrész biztosítása**

**Készítette:** …………………………………

**Nagy Julianna s. k.**

II. Kerületi Sport és Szabadidősport Nonprofit Kft. ügyvezetője

**Egyeztetve:** …………………………………

**Annus Béláné**

gazdasági igazgató

**Látta:** …………………………………

**dr. Szalai Tibor**

jegyző

…………………………………

**dr. Silye Tamás**

jegyzői igazgató

A napirend tárgyalása zárt ülést nem igényel.

**Tisztelt Képviselő Testület!**

Budapest Főváros II. Kerületi Önkormányzat részt vesz a Magyar Labdarúgó Szövetség (a továbbiakban: „MLSZ”) által lebonyolított Budapest Pályafejlesztési Programban az Önkormányzat tulajdonában álló Budapest II. kerület, belterület 14943/23 helyrajzi számú, 4.0941 m2 földterületű, „kivett sportpálya” megnevezésű, (1023 Budapest, Kolozsvári Tamás utca 11.) „Panoráma Sportközpont” felújítása kapcsán.

Ehhez a felújításhoz kapcsolódva valósulhat meg a sportpályához tartozó - erősen rossz állapotú - öltözőépület felújítása, korszerűsítése és bővítése - 432,65 m2 bruttó szintterület + 31,20 m2 terasz – összesen 463,85 m 2 területen.

Az 57/2021.(III.30.) képviselő-testületi határozat alapján 2021. május 20. napján Együttműködési megállapodás került aláírásra, mely szerint az építtető és beruházó az MLSZ. Az MLSZ a beruházás keretében a labdarúgó öltöző felújítását az Önkormányzat javára valósítja meg. A beruházás keretében létrejövő vagyonnövekmény az Önkormányzat tulajdonába kerül, az Önkormányzatot illetik meg az Együttműködési Megállapodásban lefektetett jogok és terhelik a kötelezettségek, ide értve a fenntartási, sport célú hasznosítási, és karbantartási kötelezettségeket.

A 360/2022.(X.27.) képviselő-testületi határozat alapján az Önkormányzat kötelezettséget vállalt arra, hogy a beruházás megvalósításának finanszírozásához a beruházás teljes bruttó költségének 10%-a mértékű vissza nem térítendő támogatás biztosításával járul hozzá. A beruházás elvégzésének előfeltétele volt a támogatás összegének teljesítése az MLSZ részére.

Az MLSZ a közbeszerzési eljárást lefolytatta, a nyertes ajánlattevő tartalékkerettel növelt bruttó ajánlata 373.260.978,- Ft. Ennek alapján az Önkormányzatnak 37.326.098,- Ft önrészt kellett biztosítani az MLSZ részére.

Az épület bontási munkálatait követően olyan szerkezeti problémákat tárultak fel, ami plusz költséggel jár. Ennek az értkéke maximálisan bruttó 52.655.879 Ft. Ezen szám növekedni már nem növekedhet, ezért az Önkormányzatnak a korábbi összegen felül maximum még bruttó 5.265.588 Ft önrészt kellene biztosítania az MLSZ részére.

**Határozati javaslat**

A Képviselő-testület úgy dönt, hogy a Magyar Labdarúgó Szövetséggel kötött Együttműködési megállapodás alapján a Panoráma Sportközpont öltözőépületének felújítása, korszerűsítése és bővítése megvalósítására a további munkálatokra 10 % önrész biztosításához a Budapest Főváros II. Kerületi Önkormányzat 2023. évi költségvetéséről szóló 6/2023.(II.28.) önkormányzati rendelet *16. tábla I./10.. Pályázatokkal kapcsolatos feladat* előirányzat terhére maximum 5.265.588.- Ft-ot átcsoportosít *a rendelet 11. Egyéb felhalmozási célú támogatások* táblába.

**Felelős:** Polgármester

**Határidő:** előirányzat módosításra 30 nap,

a 2023. évi költségvetési rendelet soron következő módosítása

*(A határozati javaslat elfogadásához minősített többségű szavazati arány szükséges.)*

Budapest, 2023. május 26.

**dr. Varga Előd Bendegúz**

**alpolgármester**

Előterjesztés melléklete:

Költségvetés főösszesítő